CELEX: 32010D0384
Language: da
Date: 2010-07-09 00:00:00
Title: 2010/384/: Kommissionens afgørelse af 9. juli 2010 om den samlede EU-kvotemængde, der skal udstedes i henhold til EU's emissionshandelsordning for 2013 (meddelt under nummer K(2010) 4658)

10.7.2010   
            
            
               DA
            
            
               Den Europæiske Unions Tidende
            
            
               L 175/36
            
         KOMMISSIONENS AFGØRELSE
   af 9. juli 2010
   om den samlede EU-kvotemængde, der skal udstedes i henhold til EU's emissionshandelsordning for 2013
   (meddelt under nummer K(2010) 4658)
   (2010/384/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 9, stk. 2, og
   ud fra følgende betragtninger:
   
               (1)
            
            
               Ifølge artikel 9 i direktiv 2003/87/EF skal Kommissionen basere den absolutte EU-kvotemængde for 2013 på den samlede mængde kvoter, som medlemsstaterne har udstedt eller vil udstede i henhold til Kommissionens beslutninger om deres nationale tildelingsplaner for perioden 2008-2012.
            
         
               (2)
            
            
               EU's uafhængige transaktionsjournal indeholder de relevante oplysninger om de kvotemængder, der er udstedt eller skal udstedes i henhold til artikel 9 i direktiv 2003/87/EF. Yderligere oplysninger om de kvotemængder, der skal bortauktioneres i perioden 2008-2012, findes i de nationale tildelingstabeller, som er nævnt i artikel 44 i Kommissionens forordning (EF) nr. 2216/2004 af 21. december 2004 om et standardiseret og sikkert registersystem i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning 280/2004/EF (2).
            
         
               (3)
            
            
               Kvoter, der er udstedt eller skal udstedes til anlæg som led i EU's emissionshandelsordning, herunder til nytilkomne, og kvoter ifølge de nationale tildelingstabeller og kvoter, der skal udstedes til bortauktionering ifølge den nationale tildelingstabel, bør betragtes som kvoter som omhandlet i artikel 9 i direktiv 2003/87/EF.
            
         
               (4)
            
            
               Disse kvoter svarer til kvoter som omhandlet i artikel 9 i direktiv 2003/87/EF, fordi de svarer til den kvotemængde, der skal udstedes første gang ifølge medlemsstaternes relevante nationale tildelingsplan for perioden 2008-2012 og i overensstemmelse med artikel 45 i forordning (EF) nr. 2216/2004.
            
         
               (5)
            
            
               Ved anvendelsen af denne afgørelse bør kvoter, der er forbeholdt nytilkomne, og som ikke er blevet tildelt en nytilkommen før den 30. april 2010, kun betragtes som svarende til kvoter som omhandlet i artikel 9 i direktiv 2003/87/EF, hvis de bliver tildelt nytilkomne eller alternativt solgt eller bortauktioneret inden udgangen af perioden 2008-2012, da den tilsvarende mængde kvoter først bliver udstedt på tildelingstidspunktet.
            
         
               (6)
            
            
               Da der vil kunne fremkomme yderligere oplysninger, særlig ændringer af de nationale tildelingsplaner, herunder som følge af retssager, vil disse oplysninger stadig kunne medføre fremtidige tilpasninger af den samlede EU-kvotemængde for 2013.
            
         
               (7)
            
            
               Derfor har Kommissionen medregnet følgende kvotemængder for at fastsætte den samlede EU-kvotemængde, der skal udstedes for 2013:
               
                           —
                        
                        
                           kvoter, der er eller vil blive tildelt til anlæg, der har været omfattet af EU's emissionshandelsordning siden 2008
                        
                     
                           —
                        
                        
                           kvoter, der er eller vil blive bortauktioneret eller solgt som led i EU's emissionshandelsordning i perioden 2008-2012, og som er anført i medlemsstaternes relevante nationale tildelingstabeller til det formål
                        
                     
                           —
                        
                        
                           kvoter, der er tildelt nytilkomne fra medlemsstaternes nationale reserve for nytilkomne fra 1. januar 2008 til 30. april 2010
                        
                     
                           —
                        
                        
                           kvoter, der ikke er tildelt nytilkomne fra medlemsstaternes nationale reserve for nytilkomne, hvis den pågældende medlemsstat ved national lovgivning, eller, hvis der endnu ikke findes en sådan national lovgivning, ved behørige tilkendegivelser i sin nationale tildelingsplan har bestemt, at kvoter fra reserven for nytilkomne, der ikke er tildelt nytilkomne inden udgangen af perioden 2008-2012, vil blive bortauktioneret eller solgt.
                        
                     
         
               (8)
            
            
               Kvoter, der er holdt tilbage i henhold til Kommissionens beslutning 2006/780/EF af 13. november 2006 om undgåelse af dobbelttælling af reduktioner i drivhusgasemissioner som led i Fællesskabets emissionshandelsordning for projektaktiviteter under Kyotoprotokollen i medfør af Europa-Parlamentets og Rådets direktiv 2003/87/EF (3) eller af andre grunde, som er angivet i nogle medlemsstaters beslutninger om deres nationale tildelingstabel, bør kun føjes til den samlede EU-kvotemængde for 2013 og de følgende år, hvis de er udstedt og tildelt, eller hvis de er udstedt og bortauktioneret eller solgt senest den 31. december 2012.
            
         
               (9)
            
            
               Da medlemsstaterne ifølge artikel 10 i direktiv 2003/87/EF skal tildele mindst 90 % af kvoterne gratis, bør de kvoter, der er forbeholdt nytilkomne, ved fastsættelsen af den samlede EU-kvotemængde for 2013 kun tages i betragtning i det omfang, den samlede mængde af disse kvoter plus mængden af kvoter, der skal bortauktioneres eller sælges, ikke overstiger 10 % af den samlede kvotemængde, som er anført i en medlemsstats nationale tildelingsplan.
            
         
               (10)
            
            
               Den kvotemængde, der skal tildeles luftfartsoperatører i henhold til direktiv 2003/87/EF, er ikke medregnet i de mængder, der er fastsat i denne afgørelse, da der ifølge direktivets artikel 3c skal træffes selvstændig afgørelse herom.
            
         
               (11)
            
            
               Beregningen af den absolutte EU-kvotemængde for 2013 er baseret på de oplysninger, Kommissionen havde til rådighed pr. 30. april 2010.
            
         
               (12)
            
            
               Den gennemsnitlige samlede årlige mængde kvoter, som medlemsstaterne har udstedt eller vil udstede i henhold til Kommissionens beslutninger om deres nationale tildelingsplaner for perioden fra 2008 til 2012, og som er taget i betragtning ved beregningen af den samlede EU-kvotemængde i henhold til artikel 9 i direktiv 2003/87/EF, som ændret ved Europa-Parlamentets og Rådets direktiv 2009/29/EF (4), er på 2 032 998 912 kvoter.
            
         
               (13)
            
            
               Den samlede kvotemængde, der skal udstedes fra 2013 og fremover, skal hvert år nedsættes med en lineær faktor på 1,74 % svarende til 35 374 181 kvoter —
            
         VEDTAGET DENNE AFGØRELSE:
   Artikel 1
   For 2013 er den absolutte EU-kvotemængde, jf. artikel 9 i direktiv 2003/87/EF, på 1 926 876 368.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 9. juli 2010.
      
         
            På Kommissionens vegne
         
         Connie HEDEGAARD
         
            Medlem af Kommissionen
         
      
   
   
      (1)  EUT L 275 af 25.10.2003, s. 32.
   
      (2)  EUT L 386 af 29.12.2004, s. 1.
   
      (3)  EUT L 316 af 16.11.2006, s. 12.
   
      (4)  EUT L 140 af 5.6.2009, s. 63.